jkorsvik/nowiki_second_scrape_merged huggingface dataset:
Hugo Lloris

Hugo Lloris (født 26. desember 1986) er en fransk fotballspiller som spiller for den engelske klubben Tottenham Hotspur FC.Lloris begynte karrieren i hjembyen Nice. Etter tre år i ungdomssystemet til OGC Nice ble han forfremmet til A-stallen i 2005. Som nittenåring fikk Lloris den 18. mars 2006 sin debut for Nice i 1-0-seieren over Rennes. Han fikk ytterligere fire kamper i sin debutsesong. Sesongen etter ble han fast på laget på bekostning av publikumsfavoritten Damien Grégorini, noe som senere førte til at Gregorini forlot Nice til fordel for AS Nancy. Lloris fortsatte med godt spill, og ble etter hvert linket til flere europeiske storklubber. På deadline day signerte den franske
keeperen for Tottenham Hotspur.
Etter enda en sterk sesong fortsatte spekulasjonene om at Lloris skulle flytte på seg. Han ble linket til Frankrikes beste klubb Olympique lyonnais, som trengte en erstatter til Grégory Coupet, italienske AC Milan, som ville ha ham til å erstatte brasilianske Dida, og engelske Tottenham Hotspur, som ville at Lloris skulle erstatte Paul Robinson.
Det ble rapportert at Lloris hadde kommet til enighet med Milan, men Lloris endte likevel opp i Olympique lyonnais. Lloris begrunnet avgjørelsen med Champions League-deltagelsen til Lyon. Lloris ble gitt trøye nummer én og gikk rett inn på laget.
Den 22. desember 2016 skrev han under en kontrakt med Tottenham som varte frem til 2022.Den 21. januar 2022 skrev han under en ny kontrakt med Tottenham som varer frem til 2024.


== Landslaget ==
Lloris har spilt aldersbestemte landskamper for Frankrike, og har også spilt for France A', det franske B-landslaget. Han har vært i troppen til A-landslaget, og har fått spille 137 ganger for "Les Bleus".
Han ble tatt ut i Frankrikes EM-tropp til EM i Frankrike 2016.Han ble tatt ut i Frankrikes tropp til VM i fotball 2018 i Russland. Frankrike vant VM-finalen mot Kroatia 4-2. Lloris spilte hele finalen. I 2019 ble han, sammen med andre medlemmer av vinnerlaget fra verdensmesterskapet, utnevnt til ridder av Æreslegionen.Den 21. juni 2018 spilte han sin 100. landskamp for Frankrike.
Han ble tatt ut i Frankrikes EM-tropp til EM i fotball 2021.Han ble tatt ut i Frankrikes tropp til VM i fotball 2022 i Qatar.


== Referanser ==


== Eksterne lenker ==
(de) Hugo Lloris – Munzinger Sportsarchiv 
(en) Hugo Lloris – FIFA 
(en) Hugo Lloris – UEFA 
(fr) Hugo Lloris – Ligue de Football Professionnel 
(fr) Hugo Lloris – LÉquipe 
(en) Hugo Lloris – Transfermarkt 
(en) Hugo Lloris – national-football-teams.com 
(en) Hugo Lloris – WorldFootball.net 
(en) Hugo Lloris – Soccerbase.com 
(en) Hugo Lloris – FootballDatabase.eu
Nador

Nador (berbisk: Nnadur) er en by nordøst i Marokko, og hovedstad i provinsen med samme navn. Byen ligger i Rif-regionen, ved Middelhavet, og er et handelssenter for fisk, frukt, og produksjonsdyr. Nador blir sett på som et av flere bindeledd mellom Afrika og Europa. Ca. 2 mil utenfor Nador sentrum ligger grensen til Melilla, som tilhører Spania og ligger 10 km nord for Nador. 
Nador er befolket av Tarifit-berbere (Thamazight n Arif) og har noe over 180 000 innbyggere. Byen ble en uavhengig provins innenfor Marokko i 1956. 


== Økonomi og turisme ==
Økonomien i Nador by og provinsen er bygd opp rundt fiske, landbruk, lett- og tung-industri. I sommermånedene kommer mange marokkanere bosatt i Europa, som opprinnelig er fra Nador, på besøk og ferie til byen. Omsetningen fra disse besøkene utgjør en betydelig del av regionens økonomi. Plasseringen av byen nær havet og nærheten til den spanske eksklaven Melilla er også en katalysator for internasjonal handel. 
Nador har historisk vært en smuglerby, i likhet med mange kystbyer i Algerie og Marokko. Fortsatt finner noen brukte forbruksvarer fra Europa vei til Nord-Afrika via Melilla og Nador. Like utenfor Nador står det tre antennemaster med overføring av lang- og kortbølgesendinger for radio, som tilhører Medi 1 Radio. Disse antennene kringkaster Medi 1 Radio til alle Maghreb-landene. Antennenemastene for langbølger er 380 meter høye og er blant de høyeste menneskeskapte strukturene i Afrika. 
Nador forsøker også å tiltrekke seg utenlandske turister, og det gjennomføres et fasadeprogram for å gjøre byens sentrum mer attraktivt. Boulevarden langs strandkanten har blitt restaurert, og i forbindelse med utvidelse av denne veien ble det tidligere Rif Hotel revet.


== Bydeler og transport ==
Kvarterene i nador by omfatter:

El Kindy
Laarasi
Anafag/Lmatar/Ny Nador
Laari Shikh
Ammas n Temdint/Centro (by inne i byen)
Ait Mimoun (Ait Mimoun Markede)
Isebbanen
TireqqaâSentrum av Nador er et relativt utviklet område sammenliknet med resten av byen. Det ble delvis utviklet av spanjolene da Nord-Marokko var spansk koloni. 
I 2007 ble foreslått å forbinde Nador med jernbane til Taourirt. Planlagt åpningsdato er 2010. For tiden er hovedjernbanen fra Casablanca til Oujda på forbindelser sørvestover, den banen er forbundet via Taourirt med en bussrute drevet av jernbaneselskapet ONCF. Nador internasjonale lufthavn har ruter til destinasjoner i Marokko og Europa. Det er også ferjeforbindelse med Spania.


== Referanser ==


== Eksterne lenker ==
(en) Nador – kategori av bilder, video eller lyd på Commons
Rhoda Rennie

Rhoda Lillian Rennie (født 1909, død 11. mars 1963) var en sørafrikansk fristilsvømmer som konkurrerte i Sommer-OL 1928.
I 1928 var hun lagmedlem på det sørafrikanske stafettlaget som tok bronse på 4 x 100 m fri.
Hun konkurrerte også på 100 m fri og 400 m fri, men klarte ikke å kvalifisere seg videre fra den første runden.


== Eksterne lenker ==
(en) Rhoda Rennie – Olympics.com 
(en) Rhoda Rennie – Olympic.org 
(en) Rhoda Rennie – Olympedia 
(en) Rhoda Rennie – Sports-Reference (OL-resultater – arkivert)
Haeju

Haeju (Haeju si) er en by i provinsen Sør-Hwanghae i Nord-Korea.
Blant kjente turistattraksjoner er:

Puyongtempelet,
Haeju Taranitempelet,
Suyangsanfossen
Sokdamgugok
SohyonsotempeletHaeju økonomiske sone ble lansert på den andre koreanske toppmøtet som ble avholdt mellom den sørkoreanske presidenten Roh Moo-hyun og den nordkoreanske lederen Kim Jong-il i oktober 2000. Den er ment å være en økonomisk sone rundt Haeju havn. Som en del av avtalen skal havna utvides og utvikles til en planlagt pris av 4,5 milliarder USD. Målet er å utvikle handel mellom Haeju og havna i Incheon i Sør-Korea. Avstanden mellom havnene er vel 20 km og tidligere forslag om en tilsvarende handelsrute er avvist av nordkoreanske myndigheter på grunn av Haejus militære betydning for landets marine.
Haeju er hjem for Choi-klanen.


== Administrativ inndeling ==
Byen er delt inn i 26 dong (nabolag) og fem ri (landsbyer).


== Kjente personer fra Haeju ==
An Jung-geun, (1879–1910).
Kim Gu, (1876–1949).
Jong Song-ok (1974–).


== Referanser ==


== Eksterne lenker ==
(en) Kart over Hwanghae-provinsene
(ko) Detaljert kart
(ko) North Korean Human Geography
(en) North Korea Uncovered Arkivert 22. desember 2008 hos Wayback Machine. (Google Earth)
Kurt blir grusom

Kurt blir grusom er en norsk data-animert film fra 2008 regissert av Rasmus Sivertsen. Filmen er basert på Erlend Loes bøker, Kurt blir grusom og Kurt Quo Vadis og manuset er skrevet av Per H. V. Schreiner og  Karsten Fullu.
Filmen er produsert av Cornelia Boysen, Nordisk film, og Ove Heiborg ved Qvisten Animation AS, med et budsjett på 22 millioner kroner.
Filmen hadde norsk premiere 31. oktober 2008 og kom i butikkene på DVD og Blu-ray 25. mars 2009.


== Handling ==
Kurt oppdager en dag at samfunnet i bunn og grunn ikke respekterer trucksjåfører noe særlig. Kona er en ambisiøs arkitekt, naboen er lege, og heller ikke Kurts unger ser ut til å være særlig tilfreds med farens yrke. Selv om Kurt er populær på jobben og liker å kjøre truck, slutter han, og begynner å klatre på den sosiale rangstigen: Han vil bli lege, han vil bli rik, han vil være noen. Til slutt vil han til og med være statsminister. Ingen av delene lykkes særlig godt for ham, og Kurt blir etter hvert grusom.


== Medvirkende ==


== Referanser ==


== Eksterne lenker ==
Offisielt nettsted 
(en) Kurt blir grusom på Internet Movie Database 
(no) Kurt blir grusom i Nasjonalbibliotekets filmografi 
(no) Kurt blir grusom hos Filmfront 
(da) Kurt blir grusom i Danmark Nationale Filminstitut 
(nl) Kurt blir grusom på MovieMeter 
(en) Kurt blir grusom på AllMovie 
(en) Kurt blir grusom på Rotten Tomatoes 
Kurt blir grusom hos Filmguiden
Kurt blir grusom hos Norsk filminstitutt
(no)  Kurt blir grusom hos Filmweb
Megatrend-universitetet

Megatrend-universitetet for anvendt vitenskap   (Megatrend univerzitet primenjenich nauka, UuNS)  er et privat universitet i Beograd i Serbia. Det ble grunnlagt i 1989 med Megatrend Business School, og består nå av 19 institusjoner i 7 byer i Serbia.
Utdanningen fokuserer på økonomi og ledelse, men det tilbys også studier i landbruk, og noen i humaniora og samfunnsfag. Det gis også høyere studier innen bio-landbruk, IT-fag, og basketball.Fra 1991 fikk skolen europeiske Tempus-midler og startet utvikling av en moderne business- og lederutdanning. I 1997 knyttet skolen seg tettere til det franske universitetet Grenoble École de Management i Grenoble, og startet direkte studentutveksling med dette lærestedet. Tilsvarende utvekslingsprogrammer er siden gjennomført med universiteter i en rekke land.
Muammar al-Gaddafi ble utnevnt som æresdoktor ved Megatrend-universitetet for å ha satt i gang det svære ingeniørprosjektet Den store kunstige elva.


== Eksterne lenker ==
Offisielt nettsted 
(en) John Naisbitt University – kategori av bilder, video eller lyd på Commons
Kollektivtrafikk i Athen

Athens kollektivtrafikk består av:

busslinjer trafikkert av E.THE.L (Etaireia Thermikon Leoforeion, Ε.ΘΕ.Λ. Α.Ε., Εταιρεία Θερμικών Λεωφορείων).trolleybusslinjer trafikkert av I.L.P.A.P. (Ilektrokinita Leoforeia Periokhis Athinon – Peiraios, Η.Λ.Π.Α.Π. Α.Ε., Ηλεκτροκίνητα Λεωφορεία Περιοχής Αθηνών – Πειραιώς)trikkelinjer, trafikkert av Tram (Τραμ)metro bestående av tre linjer. Linje 1 trafikkeres av I.S.A.P. (Ilektrikoi Sidirodromoi Athinon – Peiraios, Η.Σ.Α.Π. Α.Ε., Ηλεκτρικοί Σιδηρόδρομοι Αθηνών – Πειραιώς) og linje 2 & 3 av A.M.E.L. (Attiko Metro Etaireia Leitourgias, Α.Μ.Ε.Λ. Α.Ε., Αττικό Μετρό Εταιρεία Λειτουργίας)jernbanelinjer trafikkert av O.S.E. (Organismos Sidirodromon Elladas Ο.Σ.Ε. Α.Ε., Οργανισμός Σιδηροδρόμων Ελλάδας)Forstadstoglinjer trafikkert av Proastiakos (Προαστιακός)Firmaene ETHEL, ILPAP og ISAP er en del av det alment eide O.A.S.A. (Organismos Astikon Synkoinonion Athinon Ο.Α.Σ.Α. Οργανισμός Αστικών Συγκοινωνιών Αθηνών).
Firmaene Tram og AMEL er en del av det statlig eide Attiko Metro (Αττικό Μετρό).
Proastiakos er en del av det alment eide OSE.


== Eksterne lenker ==
O.A.S.A. – Organisasjon for Athens Urbane Transport
E.THE.L. – Thermale Bussfirma
I.S.A.P. – Elektriske Jernbaner i Athen – Pireus Arkivert 21. mars 2009 hos Wayback Machine.
A.M.E.L – Attiske Metro Driftsfirma
Tram Arkivert 23. mars 2010 hos Wayback Machine.
Proastiakos
O.S.E. – Organisasjon for Hellenske Jernbaner
Hellenske Ministerium for Transport og Kommunikasjon
Purple Heart

Purple Heart er en amerikansk militær utmerkelse som tildeles personell i USAs forsvar som har blitt skadet eller drept i kamp etter 5. april 1917. Medaljen ble innstiftet i 1932 og først utdelt 22. februar dette året. Medaljen er basert på Badge of Military Merit, som ble innstiftet av George Washington 7. august 1782 og som er den eldste militær utmerkelse i USA. 
Med ordren til medaljen fulgte ordene: «Let it be known that he who wears the military order of the purple heart has given of his blood in the defense of his homeland and shall forever be revered by his fellow countrymen.» (la det bli kjent at den som bærer den militære utmerkelsen Purple Heart har gitt sitt blod for å forsvare sitt hjemland og skal alltid bli respektert av sine landsmenn).
Purple Heart er utformet som en hjerteformet, lilla medalje med gullkant og med profilen av George Washington i senter. Over hjertet er våpenskjoldet til Washington. På revers står ordene: «FOR MILITARY MERIT». Båndet er 35 mm bredt og har 3 mm hvite striper på kantene og en 29 mm lilla stripe i midten.

		
		


== Eksterne lenker ==
(en) Purple Heart (United States) – kategori av bilder, video eller lyd på Commons 
(en) Purple Heart – galleri av bilder, video eller lyd på Commons 
Purple Heart, Institute of Heraldry
Askvoll og Holmedal Idrettslag

Askvoll og Holmedal Idrettslag (stiftet 11. mai 1997) er et norsk idrettslag fra Askvoll i Sogn og Fjordane. Klubben er et resultat av sammenslåingen mellom idrettslagene Askvoll og Holmedal i 1997. Frank Ask er den som er registrert med flest mål for AHIL, 108 mål på 223 kamper.


=== Tabell 2016 ===


== Stadion ==
AHIL spiller hjemmekampane sine på Hilvang i Holmedal. Banen har et areal på 66x105 meter og er omgitt av en sprintbane og en lengdegrop. I tillegg rommer stadionbygget også et klubbhus, en sittetribune og et redskapshus.


== AHIL-trenere ==


== Adelskalender (1980 - ) ==


== Profiler ==
Svein Bakke, tidligere landslagsspiller
John Erik Indrebø, tidligere landslagsspiller


== Eksterne lenker ==
Offisielt nettsted
Triglav

Triglav (italiensk: Monte Tricorno) (2864 moh.) er Slovenias høyeste fjell (og tidligere det høyeste fjellet i hele Jugoslavia) og i De juliske Alper. Selv om navnet, som betyr trehodet, kan beskrive fjellets form sett fra Bohinjdalen kan det også tenkes at det er navngitt etter den slaviske guden Triglav. Dette er riktignok omdiskutert, da denne guden ikke er godt forstått og det ikke er dokumentert at han noen gang har blitt tilbedt i dette området. 
Fjellet er et av Slovenias viktigste nasjonalsymboler. En stilisert gjengivelse er det sentrale elementet i Det slovenske riksvåpenet og dermed også på Slovenias flagg. Et fotorealistisk relieff av fjellet er designet på den nasjonale siden av den slovenske 50 cent-mynten.

Den første bestigningen av Triglav som er registrert fant sted i 1778. Etter initiativ fra baron Sigismund Zois besteg Luka Korošec, Matija Kos, Štefan Rožič og Lovrenc Willomitzer fjellet og nådde toppen 26. august. Høyden ble første gang målt i 1808 av Valentin Stanič.
På toppen av fjellet står en liten metallstruktur, Aljažtårnet, som symboliserer slovensk terrirorial suverenitet og dette tårnet er et nasjonalsymbol i seg selv. Tårnet er oppkalt etter presten, fjellklatreren og patrioten Jakob Aljaž, som rundt 1900 kjøpte toppen for fem Østerrike-Ungarn gylden.


== Fotnoter ==


== Eksterne lenker ==
(en) Triglav – kategori av bilder, video eller lyd på Commons 
(en) Triglav – galleri av bilder, video eller lyd på Commons
Ryongyon

Ryongyon (Ryong'yŏn kun) er et fylke i provinsen Sør-Hwanghae i Nord-Korea.
Fylket var det første stedet der protestantismen slo rot i Korea mot slutten av 1800-tallet.


== Administrativ inndeling ==
Fylket er delt inn i en ŭp (småby) og 20 ri (landsby).


== Referanser ==


== Eksterne lenker ==
(en) Kart over Hwanghae-provinsene Arkivert 6. oktober 2009 hos Wayback Machine.
(ko) Detaljert kart
(ko) North Korean Human Geography
Ongjin (Sør-Hwanghae)

Ongjin er også et fylke i Sør-KoreaOngjin (Ongjin kun) er et fylke i provinsen Sør-Hwanghae i Nord-Korea.
Fylket ligger på Ongjinhalvøya som ligger i Vesthavet, og grenser i vest til fylket Kangryong.
I Incheonprovinsen i Sør-Korea finnes det et fylke med tilsvarende navn.
Ongjinhalvøya ligger sør før den 38. breddegrad og var derfor opprinnelig en del av Sør-Korea. Noe det første Nord-Korea gjorde ved innledningen av Koreakrigen var å isolere halvøya, som ikke hadde fastlandsforbindelse til resten av Sør-Korea og dermed var vanskelig å forsvare. Våpenhvileforhandlingene gjorde at halvøya ble liggende i Nord-Korea.


== Administrativ inndeling ==
Fylket er delt inn i en ŭp (småby), tre rodongjagu (arbeiderdistrikt) og 24 ri (landsby).


== Referanser ==


== Eksterne lenker ==
(en) Militære flybaser i Ongjin
(en) Kart over Hwanghae-provinsene Arkivert 6. oktober 2009 hos Wayback Machine.
(ko) Detaljert kart
(ko) North Korean Human Geography
Kwail

Kwail (Kwail kun) er et fylke i provinsen Sør-Hwanghae i Nord-Korea.
Fylkets økonomi er basert på fruktproduksjon. Fylket ble etablert i 1967 etter en fradeling fra fylket Songhwa. Det koreanske ordet «kwail» betyr «frukt» og har ikke noe motsvarende kinesisk skrifttegn, noe som gjør fylket til ett av få nordkoreanske fylker som ikke kan skrives på hanja. Kyongwon er et annet slikt fylke.


== Administrativ inndeling ==
Fylket er delt inn i en ŭp (småby) og 24 ri (landsby).


== Referanser ==


== Eksterne lenker ==
(en) Kart over Hwanghae-provinsene
(ko) Detaljert kart
(ko) North Korean Human Geography
Jost Amman

Jost Amman, også kjent som Jodocus Amman, (født 1539 i Zürich, død 1591 i Nürnberg) var en sveitsiskfødt tysk tegner, maler, grafiker og illustratør. Amman lagde en mengde tresnitt, kopperstikk og etsninger til flere populære bøker, deriblant Bibelen, Boccaccio, Luther og bøker om yrker, stender og annet. Bildene hans viser flere detaljer ved europeisk dagligliv på 1500-tallet og har derfor stor kulturhistorisk verdi.


== Referanser ==


== Eksterne lenker ==
(en) Jost Amman – kategori av bilder, video eller lyd på Commons
John Erik Indrebø

John Erik Indrebø fra Askvoll (født 2. september 1978) er en norsk fotballspiller som har spilt for Ahil (1992–1996), Brann (1997–1999), Fyllingen (1999–2004), Løv-Ham (2004–2006) og Åsane. Indrebø rykket opp fra juniorlaget til Brann og debuterte for A-laget mot Sogndal i 1997, da han kom inn som innbytter ett minutt før slutt. Det ble ikke flere A-kamper for unggutten og han gikk videre til Fyllingen to år senere. 


== Karriere som spiller ==


== Referanser ==


== Eksterne lenker ==
(en) John Erik Indrebø – Transfermarkt 
Profil hos fotball.no
Hallucinations of Despair

Hallucinations of Despair (1992) er den første demoen til det norske bandet Green Carnation. I motsetning til bandets senere utgivelser som gjerne plasseres i progressive metal sjangeren, består låtmaterialet på Hallucinations of Despair av tidstypisk death metal. 


== Sporliste ==


=== Side A ===
«Laudate Dominum» − 1:19
«Deceased (Ashes to Ashes)» − 3:38
«Incubus» − 4:13
«Corpus Christi» − 3:55


=== Side B ===
«A Kiss Before Dying» − 5:02
«Deface of Mind» − 5:16
«Burning to Death» − 3:58
«Hallucinations of Despair» − 1:32


== Artister ==
X Botteri − Gitar
Christopher Botteri − Bass
Tchort − Gitar
Anders Kobro − Trommer
Richart Olsen − Vokal


== Eksterne lenker ==
(en) Hallucinations of Despair på Discogs
Vestfjorden

Vestfjorden kan referere til:

Vestfjorden (Oslofjorden) – en del av indre Oslofjord.
Vestfjorden (Nordland) – et havområde mellom Lofoten og Salten i Nordland fylke.
Vestfjorden (Svalbard) – en arm av Wijdefjorden på Svalbard.
Vestfjorden (Nordkapp) – en fjord i Nordkapp kommune i Finnmark.
Vestfjorden (Tinn) – sidearm av innsjøen Tinnsjå i Tinn kommune i Telemark.
Vestfjorden (Vestfold) – del av Tønsbergfjorden i Vestfold.
Vestfjorden – den vestligste delen av innsjøen Vannsjø i Østfold.
Vestfjorden – den vestligste delen av innsjøen Vegår i Aust-Agder.


== Se også ==
Vestfirðir – islandsk for Vestfjordene, en landsdel på Island.
Jump in the Fire

Jump in the Fire er den fjerde sangen på Metallicas album fra 1983 Kill 'Em All.
Den ble utgitt som bandets andre single og ble kun utgitt utenfor USA. Sangen er kjent for sin gitar-outro som kommer inn rundt 3 minutter og 46 sekunder ut i sangen.


== Sangtekst ==
Teksten i «Jump in the Fire» er skrevet fra djevelens synspunkt. Den omhandler hvordan djevelen betrakter mennesker som dreper hverandre og derfor begår en stor nok synd til å havne i helvete (hoppe i flammene). Den originale teksten som først ble laget til demoen No Life 'Til Leather handlet om seksualitet og ble skrevet av bandets første gitarist Dave Mustaine.


== Omslag ==
Coveret til singlen inneholder en leende demon omgitt av flammer. Coveret inneholder også bandets originale logo og også ordene «Jump in the Fire» skrevet med en gammel datalignende skrifttype. 
Singelomslaget ble laget i 1978 av maleren Les Edwards. Det originale bildet er et oljemaleri kalt «Devil's D-Day» (Djevelens D-Dag). Bildet inneholdt da også en stridsvogn under djevelen. Bildet ble også brukt som omslag for Graham Masterstons roman med samme tittel som bildet.


== Utgivelse ==
Singelen som var Metallicas andre, ble utgitt med live fremførelser av «Phantom Lord» og «Seek & Destroy», som senere viste seg å være falske. Sangene var egentlige bare alternative studiofremførelser av sangene hvor lyden av publikum hadde blitt lagt til i miksingen av sangene.


== Referanser ==


== Eksterne lenker ==
(en) Jump in the Fire på MusicBrainz
Cor Kee

Cor Kee (født 24. november 1900 i Zaandam, død  3. januar 1997 i  Zaandam) var en nederlandsk organist og komponist.


== Studier ==
Han studerte med Jan Zwart, med unntak av perioden 1917–1918 da han som elev på konservatoriet i Amsterdam fulgte et kurs og hadde Jean-Baptiste de Pauw som sin hovedlærer på orgel.


== Karrière ==
Cor Kee var i lang tid hovedlærer i orgel på konservatoriet i Utrecht og fast dosent i improvisasjon på det internasjonale sommerakademiet i Haarlem. I tillegg var han mye gjestelærer på kurs i andre land.
Fra 1922 til 1924 var han organist i Mennonitterkirken i Amsterdam. Deretter kom han til  Ronde Lutherse Kerk (Amsterdam) og fortsatte å spille i Oude Lutherse Kerk (Amsterdam) i Amsterdam.


== Lærer ==
Han fikk svært gode resultater av sine elever, flere av dem fikk førstepriser i orgelkonkurransene i Haarlem og Bolsward. Av norske organister som studerte med Cor Kee kan nevnes Søren Gangfløt.


== Komponist ==
Kee gav ut tre bind med Salmer for orgel, det mer avant-gardistiske 50 salmebearbeidelser og verket Faser for orgel .


== Se også ==
Piet Kee Sønn av Cor Kee


== Referanser ==
Slaget ved Golovtsjin

Slaget ved Golovtsjin fant sted 3. julijul./ 4. julisve./ 14. juli 1708greg. i det nåværende Hviterussland under den store nordiske krig. En svensk armé under kong Karl XII beseiret en russisk armé under feltmarskalk Boris Petrovitsj Sjeremetev (Борис Петрович Шереметев) og general Aleksandr Danilovitsj Mensjikov (Александр Данилович Меншиков). Golovtsjin (Головчин) er det russiske navnet på landsbyen som på hviterussisk heter Halowtsjyn (Галоўчын) og som på polsk heter Hołowczyn. I eldre svenske dokumenter benyttes navneformen Holofsin (Holofzin).
Landsbyen ligger ved elven Vabitsj i Belynitsji-distriktet rundt 32 km nordvest for byen Mogiljov (Mahiljow).


== Eksterne lenker ==
Nettside om slagstedet fra administrasjonen for Mogiljov-regionen
Artikkel om Holowczin i Nordisk familjebok, bind 11, spalte 1018, 1909
Pierino Gabetti

Pierino Gabetti (født 22. mai 1904 død 28. februar 1971) var en italiensk vektløfter som deltok i flere olympiske leker, 1924 i Paris, 1928 i Amsterdam og 1932 i Los Angeles.
Gabetti ble olympisk mester i vektløfting under OL 1924 i Paris. Han vant den letteste klassen, fjærvekt opp til 60 kg som ble avviklet 21. juli 1924. Det var totalt fem vektklasser samme som under foregående OL i Antwerpen. Gabetti løftet sammenlagt 402,5 kilo, 17,5 kilo mer enn sølvvinneren. Det var 21 utøvere fra 11 nasjoner i fjærvektklassen. Fire år senere, under OL 1928 i Amsterdam kom han på andreplass bak østerrikeren Franz Andrysek i samme vektklasse.


== OL-medaljer ==
1924  Paris -  Gull i vektløfting, fjærvekt  Italia
1928  Amsterdam -  Sølv i vektløfting, fjærvekt  Italia


== Eksterne lenker ==
(en) Pierino Gabetti – Olympedia 
(en) Pierino Gabetti – Sports-Reference (OL-resultater – arkivert) 
(it) Pierino Gabetti – Italias olympiske komité
El Hierro lufthavn

El Hierro lufthavn (IATA: VDE, ICAO: GCHI) er en flyplass som ligger på øya Hierro i Kanariøyene.


== Ruter ==
Binter Canarias (Las Palmas, Santa Cruz de la Palma, Tenerife)


== Eksterne lenker ==
El Hierro Airport Official Website - (engelsk)
Valverde Destinations